Notholmen naturreservat

Notholmen naturreservat består av Notholmen ved Fosnøyna i Austrheim kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging. Verneforskriften sier at formålet med vernet er «å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.» Det ble ikke registrert noen hekkende arter i 2014. I forvaltningsplanen fra 2015 stilles spørsmålet om det er feil holme som er vernet. Det er en mindre holme nærmere Fosnøyna hvor det er tegn til at fugler har hekket der, mens den nå vernede holmen ser lite velegnet for hekking for sjøfugl. Referanser